# Narcissus asturiensis

Narcissus asturiensis és una espècie de planta bulbosa que pertany a la família de les amaril·lidàcies. Aquesta espècie és endèmica de la península Ibèrica.

## Descripció

Narcissus asturiensis té les seves flors de color groc i solitàries; i els seus tèpals són grocs. La seva corol·la s'estreny al centre i mostra la seva vora molt lobulada. Les seves fulles són basals envainants, de fins a 15 cm d'alçada pe 2 a 5 mm d'amplada de color verd blavós. El seu bulb és blanquinós de fins a 1,5 x 2 cm.

## Distribució

Narcissus asturiensis es troba a la meitat nord d'Espanya i al centre i nord-oest de Portugal en muntanyes superiors als 800 m. Aquesta espècie és endèmica de la península Ibèrica i la seva extensió és d'11.400 km², la major part a Espanya. L'àrea de l'espècie a Portugal és de 2.427 km² i està augmentant (1991-2005).
Aquesta espècie s'ha registrat a Espanya entre 190 a 210 localitats. A Portugal, la població supera els 10.000 individus, i s'ha registrat a set muntanyes.

## Hàbitat

Aquesta espècie està present en clars de boscos de Quercus o "Quejigares", que són boscos de Quercus faginea. També pot créixer en boscos i arbustos atlàntics, praderies de muntanya mitjana i alta i terres humides d'Erica ciliaris i Erica tetralix, i en prats rocosos. A Portugal, també es va informar de praderies dominades per Nardus spp.

## Amenaces

Les principals amenaces per a aquesta espècie són la recol·lecció (comercial) de les plantes, les modificacions de la gestió dels boscos i canvis en els usos agrícoles.

## Accions de conservació

Aquesta espècie figura als annexos II i IV de la Directiva sobre hàbitats. No es recomanen altres mesures importants de conservació. Es troba en una àrea protegida a Portugal.

## Taxonomia

Narcissus asturiensis va ser descrita per (Jord.) Pugsley i publicat a Journal of the Royal Horticultural Society 58:40, a l'any 1933.

### Citologia

Número de cromosomes de Narcissus minor subsp. asturiensis (Fam. Amaryllidaceae) i tàxons infraespecífics: Narcissus asturiensis (Jord.) Pugsley: n=14; 2n=28.

### Etimologia

Narcissus nom genèric que fa referència del jove narcisista de la mitologia grega Νάρκισσος (Narkissos) fill del déu riu Cefís i de la nimfa Liríope; que es distingia per la seva bellesa.
El nom deriva de la paraula grega: ναρκὰο, narkào (= narcòtic) i es refereix a l'olor penetrant i embriagant de les flors d'algunes espècies (alguns sostenen que la paraula deriva de la paraula persa نرگس i que es pronuncia Nargis, que indica que aquesta planta és embriagadora).
asturiensis: epítet geogràfic llatí que designa a Astúries.

### Sinonímia

* Ajax asturiensis Jord.
* Narcissus cyclamineus subsp. cohaerens Rozeira
* Narcissus lagoi Merino
* Narcissus minor subsp. asturiensis (Jord.) Barra i G.López
* Narcissus minor var. brevicoronatus (Pugsley) Barra & G.López
* Narcissus minor var. villarvildensis (T.E.Díaz i Fern.Prieto) Barra & G.López

## Referències

* ↑ «Narciso cantábrico - Narcissus asturiensis» (en castellà). Arxivat de l'original el 2 de febrer 2020. [Consulta: 7 març 2020].
* 1 2 3 4 5 6 Anthos 2009, Commission of the European Communities 2009
* ↑ ICNB 2006
* ↑ Narcissus asturiensis a Tropicos
* ↑ Estudios citogenéticos y evolutivos en poblaciones españolas del género Narcissus. Sañudo, A. (1984) Anales Jard. Bot. Madrid 40(2): 361-367
* ↑ Narcissus asturiensis a PlantList